**נהלים לשמירה על בטחון והגנת הילד**

**מש''י – מרכז שקום ילדים**

**ע.ר. 580326239**

אוגוסט 2018

**תוכן עניינים**

[דבר המנכ''ל: 4](#_Toc4588940)

[הקדמה: 5](#_Toc4588941)

[מבוא: 5](#_Toc4588942)

[גורמים הקשורים לאנשים עם מוגבלויות: 6](#_Toc4588943)

[סוגי התעללויות שיכולים להיות: 7](#_Toc4588944)

[התעללות גופנית 7](#_Toc4588945)

[התעללות רגשית ופסיכולוגית באנשים בעלי מוגבלות 8](#_Toc4588946)

[התעללות מינית באנשים בעלי מוגבלות 9](#_Toc4588947)

[נהלים מהאיתור ועד הדיווח: 9](#_Toc4588948)

[צעד ראשון 9](#_Toc4588949)

[צעד שני 9](#_Toc4588950)

[צעד שלישי 10](#_Toc4588951)

[צעד רביעי 10](#_Toc4588952)

[דפי עזר לתיעוד סימנים: 11](#_Toc4588953)

[למי לפנות: 12](#_Toc4588954)

[מקורות: 13](#_Toc4588955)

[חוקים ונהלים: 13](#_Toc4588956)

# דבר המנכ''ל:

עמותת מש"י- מרכז שיקום ילדים הינה עמותה רשומה (580326239) שהוקמה בשנת 1998 על מנת לסייע לילדים הסובלים מאיחור או מפגיעה בהתפתחותם כתוצאה מבעיה רפואית מולדת או נרכשת. לילדים אלו, עקב פגיעה נוירולוגית או נוירומסקולרית ולעיתים עם בעיית קוגניציה, ישנם קשיים בתחומים רבים הכוללים: קשיים מוטוריים, תחושתיים וקשיים בתפיסה ובתכנון.

כיום מפעילה העמותה בית ספר, גני ילדים ומעונות יום לכ- 230 ילדים מגיל חצי שנה ועד גיל 21 בהם היא נותנת מסגרת שיקומית הכוללת מורות לחינוך מיוחד, טיפולים פרא רפואיים, טיפול במחשב ותמיכה רגשית מתאימה ע"י פסיכולוגית, עו"ס, מטפלים במוסיקה, בעלי חיים וגינון. במסגרת הטיפולים הפרא רפואיים הילדים נהנים מטיפולים פרטניים וקבוצתיים בפיזיוטרפיה, רפוי בעיסוק ,תקשורת ומחשבים, טיפול בחדר הכושר, טיפול בביופידבק, בישול במטבח טיפולי מותאם והידרותרפיה. מש''י נותן לכל ילד עזרים שיקומיים שונים המתאימים לו ויכולים לעזור בשיקומו. עזרים אלו כוללים: עמידונים, הליכונים, מקלות, כסאות, כסאות ממונעים ואופניים. ביחד כולנו מוצאים את הדרך שבה יוכל כל ילד להתקדם ולמצות את היכולות שלו בצורה מהנה וחוויתית למרות כל המגבלות.

מהלמידה שנעשתה ב"מש''י" בשנים האחרונות עולה כי המודעות לאוכלוסיית הילדים בעלי הצרכים המיוחדים בסיכון הולכת וגוברת, אך היא עדיין זקוקה להתייחסות ייחודית, בדומה להתייחסות הקיימת לגבי ילדים בסיכון שאינם בעלי מוגבלות .עמותת "מש''י" עוסקת בפיתוח תכניות התערבות, שירותים, גופי ידע והכשרות לאוכלוסיות בעלות צרכים מיוחדים. ביחד עם שותפינו במשרדי הממשלה ובארגונים השונים קיבלנו על עצמנו לפתח רצף של מענים והתערבויות בתחומי האיתור, המניעה, החקירה והטיפול כדי לצמצם את מצבי הסיכון ולטפל באוכלוסייה הנפגעת .מסקירת הספרות ידוע שהיקף הילדים הנפגעים בקרב אוכלוסייה זו גדול יותר מהמדווח בדיווחים הפורמליים, וזאת מסיבות שונות שאחת מהן היא תפיסות ועמדות שונות של אנשי המקצוע ושל ההורים. הנוהל מנסה לסייע גם בהבנת התפיסות ובהפרחת המיתוסים הקיימים סביב פגיעה באנשים בעלי מוגבלות .אנו תקווה שבמאמצינו הרבים, נצליח לצמצם את מצבי הסיכון של ילדים בעלי מוגבלות הנאלצים להתמודד יום-יום עם מוגבלותם גם ללא מצבי סיכון.

# הקדמה:

ריבוי מקרי התעללות באנשים בעלי מוגבלות מעורר תסכול רב בקרב אנשי מקצוע, ולמרות זאת אנו עדים למיעוט דיווחים על התעללות ולמיעוט העמדות לדין של פוגעים. עובדות אלו, המצטרפות להעדר חומר מקצועי מעודכן בנושא של איתור התעללות באנשים בעלי מוגבלות, הן המניע העיקרי לכתיבת נוהל זה, הנוהל מתמקד בילדים, בבני נוער ובבוגרים בעלי מוגבלויות. המשותף לכולם הוא היותם חשופים להזנחה ולהתעללות גופנית, מינית, רגשית ופסיכולוגית מתמשכות. הנוהל מעמיד לרשותם של הורים ואנשי

מקצוע ידע וכלים מקצועיים בכל הקשור לאיתור התעללות ולדיווח עליה. ההתמקדות בסוגיות האיתור והדיווח נובעת מחשיבותו של התהליך למניעת הישנותה של התעללות מחד גיסא ולהבטחת הצלחתם של הטיפול והשיקום מאידך גיסא.

# מבוא:

אלפי ילדים, בני נוער ומבוגרים בעלי מוגבלות החיים בישראל נפגעים מדי שנה מהזנחה ומהתעללות גופנית, רגשית, פסיכולוגית ומינית. מספרם המדויק אינו ידוע ואולי לא ייוודע לעולם. המקרים המדווחים מדי שנה לרשויות השונות הם קצה הקרחון של בעיה קשה ורחבת היקף. מעבר למספרים היבשים מסתתרים ילדים, בני נוער ובוגרים הלכודים במעגל של אלימות ומוגבלות. הם חשופים להתעללות כתוצאה מאלימות והופכים פגיעים יותר לאלימות בשל מוגבלותם. ההיחלצות מתוך מעגל האלימות קשה, מכיוון שאנשים בעלי מוגבלות חשופים להתעללות ללא הבדל גזע, תרבות ומעמד חברתי, בשכיחות של פי ארבעה עד פי עשרה בהשוואה לכלל האוכלוסייה הורים ואנשי מקצוע רבים מצויים בעמדה מרכזית של איתור מוקדם של מקרי התעללות ושל דיווח עליהם על פי חוק. חובת הדיווח על השלכותיה מטילה על המדווחים אחריות כבדה, שלא פעם גורמת לחששות, לספקות ולהתלבטויות: מה תהיינה תוצאות הדיווח? האם הדיווח יביא למעצר הפוגע? איך אפשר להבטיח הגנה על הנפגע ועל המדווח מפני הפוגע, אם הוא ישוחרר? האם המדווח יוזמן להעיד או יתעמת עם הפוגע במשטרה או בבית המשפט?... חששות אלו באים לידי ביטוי במיעוט הדיווחים על התעללות של הורים, של אנשי מקצוע ושל אנשים בעלי מוגבלות ובמיעוט התביעות המגיעות לבתי המשפט והזוכות להכרעת הדין.

תופעת ההתעללות בילדים, בבני נוער ובבוגרים בעלי מוגבלות היא כרונית וקשה. השאלות הנשאלות הן מדוע אנשים בעלי מוגבלות חשופים להתעללות ומה הופך את ההתעללות למורכבת וקשה. התשובה לשאלות אלה אינה פשוטה, ובה עוסק עיקרו של השער הראשון של הספר. התשובה טמונה במודלים המסבירים התעללות והמפרטים דרכים לזיהוי גורמי הסיכון המגבירים את החשיפה להתעללות. התשובה מצויה בהיכרות עם מאפייניו של הפוגע ובהצגת נזקיה של ההתעללות. איתור מוקדם של התעללות ודיווח על פי חוק הם נושאיו המרכזיים של הנוהל. על איש המקצוע, כנציג החברה, מוטלת החובה להגן על אנשים בעלי מוגבלות מפני פגיעה ולעשות את האפשר כדי למנוע התעללות על כל סוגיה.

# גורמים הקשורים לאנשים עם מוגבלויות**:**

אנשים בעלי מוגבלות מצויים בסיכון להיפגע פי 5-2 יותר מאנשים ללא מוגבלות וזאת בגלל, ביו היתר, הסיבות הבאות:

1. חוסר אונים נלמד וחינוך לצייתנות - חוסר אונים נלמד הוא אמונתו של אדם כי אינו יכול להשפיע על מה שקורה לו. חוסר אונים נלמד יכול להיווצר לעתים לאחר פגיעה אחת בלבד. תחושת חוסר האונים שבה הנפגע מצוי מושכת את הפוגע להוסיף ולהתעלל בו, וככל שהוא מתעלל בו יותר, כך הנפגע הופך פסיבי ושפל-רוח יותר. כשהמטפל הישיר הופך לפוגע, נותרות בידי האדם התלוי בו מעט אפשרויות בחירה.
2. תלות באחרים - אנשים בעלי מוגבלות מצויים לעתים קרובות במקומות ובנסיבות המאפשרים התעללות בהם עקב תלותם במספר רב של מטפלים בשל הזדקקות לטיפולים רפואיים תכופים או לעזרה בחיי היום-יום תלות בסביבה יוצרת צורך באינטראקציה מרובה של האדם בעל המוגבלות עם בני משפחה ועם מטפלים.
3. מגע - הקשר של מטפלים, בני משפחה, אנשי מקצוע ואנשים זרים עם האדם בעל המוגבלות מלווה במגע רב. חלקו מגע מכוון, גם במקומות אינטימיים עקב תפקיד טיפולי (עזרה בשירותים, בהתלבשות, ברחצה) וחלקו מגע בלתי מכוון שהוא לעתים פועל יוצא מראיית האדם בעל המוגבלות כילד הזקוק לחום ואהבה אך מגע מרובה, עם דמויות שונות בסביבה, יכול לפגום בתחושת הפרטיות והאינטימיות של האדם בעל המוגבלות ולבלבלו. בני נוער ובוגרים בעלי מוגבלות חשופים אליהם עלולים לשמש כר פורה לתחושה של פריצת הגבולות של המרחב האישי החשוב להתפתחות בריאה ולפיתוח מיומנויות חברתיות, שתפקידן להגן על האדם מפני התעללות.
4. קשיי תקשורת -התקשורת חיונית לחיים בחברה של ימינו. באמצעותה האדם יכול ליצור קשר כדי לבטא ולממש את עצמו ולהבין אחרים וליצור עמם קשר. מגבלות בתחום התקשורתי עלולות להקשות על אנשים לבטא את מצוקתם, לצעוק, לספר, לבטא את עצמם במילים ברורות ולתאר אפיזודות של התעללות באופן שיובנו על-ידי הסביבה. לעתים קרובות אין לאנשים בעלי מוגבלות האפשרות הטכנית לחשוף אירועים שחוו בשל יכולת מילולית דלה, בשל העדר אוצר מילים לתיאור האירוע או בשל העדר יכולת בסיסית לתקשר ולדווח על חוויותיהם קשיי תקשורת מאפיינים מספר רב של אנשים בעלי מוגבלות
5. בידוד משפחתי-חברתי- על-פי התפיסה הרווחת בספרות המחקרית בידוד משפחתי-חברתי מזוהה כגורם סיכון להתעללות בתוך משפחות שיש להן ילד בעל מוגבלות. הסבירות להתעללות ולהזנחה גבוהה כשלמאפיינים של הילד בעל המוגבלות מתווספים מאפיינים משפחתיים וסביבתיים כמו מצב כלכלי קשה ותחושת עומס יתר של ההורים. העדר תמיכה, דהיינו בידוד חברתי, מגביר את תחושת הדחק ואת תחושת נטל הטיפול אותם חשים הורים המטפלים בבניהם בעלי המוגבלות החיים בבית או מחוצה לו
6. שילוב -חוק החינוך המיוחד, שחוקק בישראל בשנת 1988 ברוח החוק האמריקאי, מתייחס ל ”שילוב ככל האפשר“, וזכות הקדימה וההעדפה מראש ניתנות למערכת החינוכית הרגילה. התיקון המחייב שילוב ילדים בעלי מוגבלות במסגרות הרגילות התקבל בכנסת בנובמבר 2002, והוא עדיין נתקל בקשיים יישומיים בשל העלויות הגבוהות של יישומו .חוקרים בדקו את השלכות שילובם של ילדים בעלי מוגבלות במערכת החינוך הרגילה מכמה היבטים. השילוב מאפשר לילדים אלה יצירת אינטראקציות חברתיות עם ילדים בני גילם הלומדים בבתי-ספר רגילים, ומסייע להם ללמוד לתפקד באופן עצמאי בחברה ה“רגילה“. לדעתם של חוקרים, הטיעונים שלפיהם הילד החריג זקוק לסביבת לימודים מיוחדת שתגן עליו מצביעים על אפליה ולא על התחשבות, ובידודו של הילד במסגרות של החינוך המיוחד מטביע עליו תווית שלילית ומקשה על הסתגלותו ועל התמודדותו עם האוכלוסייה הרגילה ילדים בעלי מוגבלות הלומדים במסגרות רגילות מתמודדים עם קשיים חברתיים ההופכים לחלק בלתי נפרד מחיי היום-יום שלהם בבית הספר. הם חווים דחייה חברתית, הצקות ופגיעות גופניות, ולעתים קרובות הופכים לקרבנות של מעשי בריונות והתעללות.

# סוגי התעללויות שיכולים להיות:

## התעללות גופנית

ביטויי ההתעללות הגופנית באנשים בעלי מוגבלות דומים בעיקרם לאלו המופיעים בקרב אנשים ללא מוגבלות. הפירוט שלהלן נלקח מתוך חוברות הדרכה לאנשים בעלי מוגבלות שעיקרן תכניות למניעת התעללות שפורסמו בכנס מיוחד והובאו ארצה במרס 2005( 2003, Myers:)

* הכאה - מכות בכל חלקי הגוף, כגון פגיעות בשיניים, באוזניים, בעיניים, בבטן או בכל חלק נוסף בגוף
* דחיפה - דחיפה הגורמת לנפילה ולפציעה, וכתוצאה מכך נגרמים פצעי שפשוף, כוויות, חתכים, נקע ופציעה נלווית, שברים.
* משיכת שיער - משיכה או מריטה של השיער המותירה אחריה סימני התעללות גופניים
* בעיטות - בעיטה בחלקי גוף שונים, העלולה לגרום לחבורות או אף לנקע או לשבר.
* חניקה - חניקה המותירה אחריה חבורות.
* אחיזה לא הולמת - אחיזה המותירה אחריה חבורות או העלולה לגרום לשבר ביד ובמקומות שונים.
* קשירות - שימוש מוגזם בקשירות שלא על פי הנחיה או קריטריונים מקצועיים, המותירות סימנים.
* אילוץ לאכול, לשתות או לקחת תרופות - אילוץ לאכול, לשתות או לקחת תרופות או מתן יתר של תרופות העלול להביא לפגיעה פיזיולוגית שיש עימה התעללות גופנית והזנחה כאחד
* עיצוב התנהגותי בלתי הולם - שימוש בשיטת עיצוב התנהגותי בצורה לא הולמת, העלול לגרום להתעללות גופנית, רגשית ופסיכולוגית, כגון חבלה גופנית בעת ריסון התנהגותי, מניעת מזון כחיזוק שלילי, כליאה בבידוד ועוד.
* השארה במצב עירות זמן רב - השארה במצב עירות זמן רב באופן מכוון

## התעללות רגשית ופסיכולוגית באנשים בעלי מוגבלות

התעללות רגשית ופסיכולוגית באנשים בעלי מוגבלות יכולה לבוא לידי ביטוי באופנים שונים

* + דחייה גישה עוינת של הורה או מטפל המתבטאת בהתרחקות מהמטופל, בהסתייגות ממעשיו ובדיכוי ניסיונו לקרבה
  + התעלמות חוסר עניין בצרכים ובמסרים שהילד/ הבוגר בעל המוגבלות מעביר להורה או למטפל; מניעת גירויים שהם חיוניים להתפתחות הילד כמו משחק, מגע ואפילו שיחה ואי מתן מענה לצורך שלו ליצור קשר
  + הפחדה שימוש באלימות מילולית ויצירת אווירה של איום ולחץ, הגורמים לאדם לבנות את תמונת עולמו כמקום עוין
  + בידוד ניתוק ממהלך החיים הרגיל, הפרעה ליצירת קשרים חברתיים מחוץ למשפחה או למסגרת שבה האדם שוהה, מבלה, מטופל, עובד או חי, כגון איסור על קיום קשרים חברתיים באמצעות העברת מסרים האומרים כי לסביבה כוונות שליליות
  + השחתה או הדחה העברת כללי התנהגות שאינם מקובלים בחברה, כמו התנהגות עבריינית ואנטי-חברתית העלולה לשבש את התפתחותו החברתית הנורמאלית של הילד, כגון עידוד לצריכת תרופות או סם
  + ענישה סירוב לדבר, התעלמות מבקשות, שימוש בתכנית התנהגותית ובחיזוקים שליליים, בניגוד להסכמתו של האדם שנפגע או התייחסות משפילה מניעת עזרים החיוניים לשמירה על עצמאותו של האדם, כגון מניעת עזרי ניידות או עזרי תקשורת.
  + שימוש בעקיצות מילוליות ובלתי מילוליות, בקללות, בלעג ובבוז לעג למגבלתו של האדם, לתרבותו, למנהגיו, לדתו, למראהו או לטעמיו האישיים; ביקורת הרסנית, מלווה בבוז, כלפי המטופל/בן הזוג, כלפי משפחתו וכלפי הסביבה שהוא חי בה
  + ניצול / סחיטה רגשית תיעול לתוך רגשי אשמה לשם סיפוק צרכים אישי המקשה על הנפגע להתפנות להתמודדות עם משימות הגיל וההתפתחות
  + הפחתה, הצדקה והאשמה הכחשת ההתעללות הכחשת העובדה שאנשים בעלי מוגבלות יכולים לחוות כאב גופני או רגשי; הצדקת חוקים המגבילים אוטונומיה, כבוד ויחסי גומלין.

## התעללות מינית באנשים בעלי מוגבלות

התעללות מינית באנשים בעלי מוגבלות יכולה לבוא לידי ביטוי באופנים שונים:

* + הטרדה מילולית הטרדה באמצעות מילים, ביטויים ורמיזות בעלות אופי מיני
  + מגע מיני לא רצוי באיברים אינטימיים
  + חשיפה לאיברים מיניים
  + קיום יחסי מין בכפייה

# נהלים מהאיתור ועד הדיווח:

ארבעה צעדים מהאיתור ועד לדיווח – בסעיף זה **האיש המקצועי** מתייחס ל-

* גברת מעיין אהרוני עובדת סוציאלית טלפון 052-2387451 אחראית על גני ילדים ומעונות היום דהיינו ילדים בגילאי חצי שנה ועד 6.
* גברת הדר אלדר עובדת סוציאלית טלפון 054-2103588 אחראית על בית הספר דהיינו ילדים בגילאי 7 ועד 21.

## צעד ראשון

אי דחיית המידע, הקשבה כשעובד במסגרת משתף אותך בתחושה או במידע ראשוני לגבי פגיעה אפשרית, כשהשכן בבניין בא לספר כי ראה או שמע, כשמתקבל במשרדך טלפון ממקור אנונימי, כשהילד, המתבגר או הבוגר בעל המוגבלות רומז או אומר באופן ברור כי נפגע. אל תדחה את המידע בין אם הוא ישיר או עקיף. היה עירני, הקשב, תן לפונים אליך הרגשה שהדלת פתוחה, שהם יכולים לספר ושאתה יכול לעזור, ותעד את הדבר בצורה מדויקת, ללא פרשנויות, העבר את המידע שבידיך לאיש מקצוע מתוך המערכת. הצעד הראשון מחייב את כלל העובדים: את הסייעת בכיתה, את המטפלת במעון, את העובד הסוציאלי, את הצוות החינוכי, את ההורה ואת כל עובדי הפרא רפואי.

## צעד שני

בדיקה ראשונית ואיסוף מידע אם הגיע אליך מידע ראשוני מאדם מתוך המערכת/המסגרת או מחוצה לה על אפשרות של התעללות גופנית, רגשית ופסיכולוגית או מינית בילד, במתבגר או בבוגר בעל מוגבלות או על הזנחתו, זכור כי המידע הראשוני עדיין מעורפל. העבר אותו לאדם המקצועי הרלוונטי.

## צעד שלישי

קבלת החלטה - ההחלטה אם קיים חשד להתעללות באדם בעל מוגבלות היא קשה, אך בלתי נמנעת. ברגע שלאיש המקצוע קיים חשד ראשוני יש לפעול על-פי החוק ולדווח לפקיד הסעד או למשטרה

## צעד רביעי

דיווח - דיווח למשטרה או לפקיד הסעד אין פירושו שההתעללות אכן התרחשה, אלא ציון תחילתו של תהליך חקירה. אם מוחלט - אחרי התייעצות עם צוות רב-מקצועי ועם פקיד הסעד - שאין מקום לדיווח כי לא הייתה פגיעה, הנושא חוזר לטיפולו של איש המקצוע שנקבע על ידי הצוות הרב- מקצועי לטפל במקרה.





# דפי עזר לתיעוד סימנים:

דף עזר לתיעוד סימנים גופניים היכולים להיות סימנים להתעללות

*השאלון שלפניך משמש דף עזר לתיעוד ולבחינה של סימנים גופניים היכולים להצביע על התעללות גופנית, רגשית ופסיכולוגית ומינית וכן על הזנחה בקרב אנשים בעלי מוגבלות. קרא בעיון ומלא את הפרטים הנדרשים.*

**פרטים אישיים של הנבדק**

השם הפרטי ושם המשפחה:\_\_\_\_\_\_\_\_\_\_\_\_\_\_\_\_\_\_\_

מספר הזהות \_\_\_\_\_\_\_\_\_\_\_\_\_\_\_\_\_\_\_ :

תאריך הלידה \_\_\_\_\_\_\_\_\_\_\_\_\_\_\_\_\_\_\_ :

מקום המגורים\_\_\_\_\_\_\_\_\_\_\_\_\_\_\_\_\_\_\_ :

**פרטים אישיים של ממלא השאלון**

השם הפרטי ושם המשפחה:\_\_\_\_\_\_\_\_\_\_\_\_\_\_\_\_\_\_\_

התפקיד \_\_\_\_\_\_\_\_\_\_\_\_\_\_\_\_\_\_\_ :

מסגרת \_\_\_\_\_\_\_\_\_\_\_\_\_\_\_\_\_\_\_ :

מידע כללי/רקע תאר בכמה מילים את האירוע שבעטיו עולה חשד לפגיעה:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**כיצד הגיע לידך המידע?**

מהתרשמות אישית - פרט:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מפי אנשי צוות - פרט:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

משיחה עם הנפגע - פרט:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

סימנים גופניים: בחר מתוך הרשימה את הסימן/ים הרלוונטי/ים:

|  |  |  |
| --- | --- | --- |
| **התעללות גופנית** | **התעללות מינית** | **הזנחה** |
| פצעי שפשוף | מחלות מין | רעב מתמיד |
| נשיכות | בגדים חסרים או מוכתמים | ביגוד לא הולם |
| חבורות | הליכה לא רגילה | היגיינה ירודה |
| כוויות | כאב בזמן ישיבה | התייבשות |
| פגיעות שיניים | אחר - פרט | אחר - פרט |
| נקע |  |  |
| שברים |  |  |
| חתכים |  |  |
| סימני הלקאה |  |  |

הערות:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

סיכום:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם פרטי ומשפחה\_\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_\_\_ תאריך\_\_\_\_\_\_\_\_\_\_\_\_\_\_\_\_\_

# למי לפנות:

להתייעצויות בכל נושא ובכל שלב מהצעדים שפורטו לעיל, ישנם כמה גופים ובראשם:



# מקורות:

* או'האגאן, ק' (1993) התעללות רגשית ופסיכולוגית בילדים. קרית ביאליק
* אחדות, א & מורבר, מ' )2004) עברייני מין בקרב אנשים עם פיגור שכלי; סקר ראשוני. תל אביב; מחלקת אבחון וקידום
* לביא-קוצ'יק, נ' (2000) חוברת הדרכה לאיתור ילדים בסיכון. ירושלים; משרד העבודה והרווחה, אשלים ומשרד החינוך
* משרד העבודה והרווחה (1998) תכנית אב לאומית לנושא ילדים ונוער בסיכון ואלימות במשפחה. ירושלים
* ניסים, ד' (1995) תכנית לחינוך חברתי-מיני לאנשים מפגרים בשכלם. תל אביב; שמ"ע

# חוקים ונהלים:

חובת דיווח המחייבת אחראי על קטין או על חסר ישע סעיף קטן 368ד(ג) לחוק העונשין קובע -"היה לאחראי על קטין או על חסר ישע יסוד סביר לחשוב כי אחראי אחר על קטין או על חסר ישע עבר בו עברה, חובה עליו לדווח על כך בהקדם האפשרי לפקיד סעד או למשטרה; העובר על הוראה זו, דינו – מאסר שישה חודשים" חובת דיווח זאת מתייחסת לכל מי שמוגדר כ"אחראי על קטין או על חסר ישע", והיא כוללת קשת רחבה של אחראים, החל מהורה ובני משפחה בגירים ועד בגיר שהקטין או חסר הישע מתגוררים עמו או נמצאים עמו בדרך קבע, אף אם הם אינם מוגדרים כבני-משפחתו.

חובת דיווח מיוחדת, המחייבת מנהל או איש צוות במעון, במוסד או במסגרת חינוכית או טיפולית אחרת סעיף קטן 368ד(ד) קובע – "נעברה בקטין או בחסר ישע הנמצא במעון, במוסד או במסגרת חינוכית או טיפולית אחרת עברת מין לפי סעיפים 543 עד 843 ,או עברה של גרימת חבלה חמורה לפי סעיף 863ב(ב) או עברת התעללות לפי סעיף 863ג, חובה על מנהל או על איש צוות במקום כאמור לדווח על כך בהקדם האפשרי לפקיד סעד או למשטרה; העובר על הוראה זו, דינו – מאסר שישה חדשים" סעיף זה מטיל על נושא משרה כמנהל או כאיש צוות במוסד או במסגרת חינוכית או טיפולית אחרת חובה נוספת על החובה המוטלת עליו לפי סעיף קטן 368ד(ב). אם החובה של נושא משרה רגיל כוללת דיווח על חשד בדבר עברות שביצע האחראי על הקטין או על חסר הישע, החובה לפי סעיף קטין 368ד(ד) רחבה יותר ומוסיפה גם חובת דיווח לגבי עברות שלא נעברו על ידי האחראי על הקטין, והמדובר באותן עברות המנויות בסעיף קטן זה: עברות מין לפי סעיפים 345 עד 348 או עברה של גרימת חבלה חמורה לפי סעיף 368ב)ב( או עברת התעללות לפי סעיף 368ג

חובת דיווח על פגיעה בקטינים במסגרות חינוך במסגרת חובת דיווח מיוחדת זאת קיימת חובת דיווח על פגיעה בקטינים במסגרות חינוכיות. בנוהל מתוך חוזר המנכ"ל של משרד החינוך "הוראות קבע" תשס/ 2 (א), סעיף 2.1-2 ,בנושא "התמודדות מערכת החינוך עם פגיעה מינית של תלמידים בתלמידים" מצוינת חובת הדיווח על פגיעה בקטינים במסגרות חינוך על-פי חוק העונשין (תיקון מס' 26 ) התש"ן-1989[ סעיף 368 ד' (ד)]. חוק העונשין קבע חובת דיווח לפקיד סעד או למשטרה לגבי עברות מין, עברת חבלה חמורה ועברת התעללות.